armvectores/hy_wikipedia_2023 huggingface dataset:
Կաստելո Տեզինո

Կաստելո Տեզինո (իտալերեն՝ Castello Tesino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 667 մարդ (2008), բնակչության խտություն՝ 74 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38030։ Հեռախոսային կոդ՝ 0462։
Կոմունայի հովանավորն է Սուրբ Մեծ նահատակ Գևորգը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 594152


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լիպովա Դոլինայի շրջան

Լիպովա Դոլինայի շրջան (ուկրաիներեն՝ Липоводолинський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Լիպովայա Դոլինա։


== Աշխարհագրություն ==
Շրջանի տարածքի մակերեսը կազմում է 881,6 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 23498 մարդ։ Բնակչության խտությունը կազմում էր 26,65 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Վալենսայի գավառ

Վալենսայի (պորտ.՝ Microrregião de Valença) գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հարավային մարզի մեջ։ 2005 թվականի տվյալներով բնակչությունը կազմում է 243 054 մարդ։ Տարածքը՝ 5668,103 կմ2։ Բնակչության խտությունը՝ 42,9 մարդ/կմ²։


== Վիճակագրություն ==
Համախառն ներքին արտադրանքը կազմել է 628 722 589,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 2 613,30 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,632։


== Գավառի կազմ ==
Գավառի կազմի մեջ են մտնում հետևյալ համայնքները.

Կայռու
Կամամու
Իգռապիունա
Իտուբեռա
Մառաու
Պիլու Պեսանիյա
Պիռայի դու Նորտու
Պրեզիդենտի Տանկրեդու Նեվիս
Տապեռոա
Վալենսա
Անջատիչ (ծրագրային ինտերֆեյսի տարր)

Ռադիոկոճակ ( անգլ.՝ radio button), կամ անջատիչ, — ինտերֆեյսի տարր, որը թույլ է տալիս օգտվողին նախապես սահմանված ցուցակից (խմբից) ընտրել մեկ տարբերակ (առարկա)։


== Անվանում ==
Տարրը կոչվել է այն կոճակների անունով, որոնք օգտագործվում են ավտոմոբիլային կամ այլ ռադիոներում` նախասիրած ռադիոկայանն ընտրելու համար ։ ԽՍՀՄ-ում նման կոճակները լայնորեն օգտագործվում էին հեռուստատեսային սարքերում։ Երբեմն դրանց անվանում էին ռադիացիոն կոճակներ՝ իրենց կլոր ձևի համար, որը սխալ էր (դրանք կարող էին կլոր չլինել, օրինակ, ինչպես motif գրադարաններում)։ Անվանումը ծագել է 1980-ականների սկզբին, երբ լայն տարածում էին գտել նման կոճակները։ Շատ լեզուներում այդ կոճակներն իրենց անվանումն ստանում էին ըստ իրենց ամրակցված ֆունկցիայի, սակայն համակարգչային ինտերֆեյսի պարագայում այն իր իմաստը փոխեց։


== Նկարագրություն ==
Սովորաբար, ռադիոկոճակները իրենցից ներկայացնում են կլոր (երբեմն քառակուսի կալուռուցիկ) տարրեր, որոնց կենտրոնում հաճախ առանձնանում է մի փոքր կետ։ Կոճակի կողքին ընտրված տարրի նկարագրությունն է։ Ռադիոկոճակները խմբավորվում են, և ցանկացած պահի կարող է ընտրվել նրանցից միայն մեկը։
Ռադիո կոճակը կարող է տեղակայվել ոչ միայն խմբի, այլ նաև մենյու (ինֆորմատիկա) ցանկի մեջ, այս դեպքում նշված ցուցակի մեջ կարելի է ընտրել անհրաժեշտը, որի դիմաց կատարվում է նշում։ Կիրառվում են նաև տեքստային ինտերֆեյսի ռադիո կոճակներ, որոնք նշվում են զույգ փակագծերով (), աստղանիշով (*) կամ շրջանակով (•): Եթե նախապես նշված է լինում կոճակներից որևէ մեկը, սակայն մենք նրա ֆունկցիայից հրաժարվում ենք, ապա կարող ենք անջատել այն և միացնել մեր նախընտրածը։


== Ծանոթագրություններ ==


== Գրականություն ==
Анатолий Хомоненко и др. Delphi 7. — СПб: БХВ-Петербург, 2005. — С. 175-177. — 1216 с. — (В подлиннике). — доп.тираж 3000 экз. — ISBN 5-94157-267-0
Алан Купер об интерфейсе. Основы проектирования = About Face. The Essentials of Interaction Design. — 3. — СПб: Символ-Плюс, 2009. — С. 502. — 688 с. — 1500 экз. — ISBN 978 5 93286 132 5


== Արտաքին հղումներ ==
A usability column on when to use radio buttons and when to use checkboxes Archived 2012-08-29 at the Wayback Machine. (անգլ.)
Перевод руководства по GTK+ 2.0
О переключателях в Apple HIG (անգլ.)
О переключателях Archived 2011-11-17 at the Wayback Machine. в GNOME HIG (անգլ.)
Рекомендации W3C по элементам управления на веб-страницах
http://www.nngroup.com/articles/radio-buttons-default-selection/
Քրոմոսոմային հավաքակազմեր

Քրոմոսոմային հավաքակազմեր տեսակի չափանիշներից մեկի՝ գենետիկական չափանիշի հիմքը կազմում է քրոմոսոմների քանակը բջջում, որը օրգանիզմի յուրաքանչյուր տեսակի համար հաստատուն մեծություն է։ Կենդանի օրգանիզմների որոշ տեսակների քրոմոսոմների դիպլոիդ քանակները նշված են աղյուսակ 2-ում։ Աղյուսակի ուսումնասիրությունից կարելի է եզրակացնել, որ կենդանի օրգանիզմների կազմավորվածության մակարդակը կախված չէ քրոմոսոմների թվից։


== Աղյուսակ 2 ==


== Չբաժանվող կորիզներ ==
Չբաժանվող կորիզներում քրոմոսոմները նրբագույն թելերի ձև ունեն, և այդ պատճառով դրանք հնարավոր չէ տեսնել լուսային մանրադիտակով։ Այս նրբագույն թելերը, որոնցից յուրաքանչյուրն սպիտակուցի հետ միացած ԴՆԹ-ի մեկ մոլեկուլ է, կարող են 1 սմ-ից ավելի երկար լինել։ Չբաժանվող կորիզների թելաձև քրոմոսոմները դասավորվում են կորիզահյութում, միահյուսված են իրաի հետ, և դրանց առանձին-առանձին տեսնելը լուսային մանրադիտակի օգնությամբ անհնար է։
Սակայն երկարությամբ խիստ ձգված թելաձև քրոմոսոմներն, ինչպես նաև դրանց առանձին մասերը, լավ երևում են էլեկտրոնային մանրադիտակի օգնությամբ։


== Բջջակորիզում պարունակվող քրոմոսոմներ ==
Բջջակորիզում պարունակվող քրոմոսոմները միշտ զույգերով են լինում, այսինքն կան երկուական միանման կամ հոմոլոգ քրոմոսոմներ, որոնք զույգ են կազմում։ Սեռական եղանակով բազմացող օրգանիզմների մոտ այդ քրոմոսոմներից մեկը մայրական է, իսկ մյուսը՝ հայրական։ Այսպես, մարդու 46 քրոմոսոմները կազմում են 23 զույգ, յուրաքանչյուր զույգում կա 2 միանման քրոմոսոմ։ Տարբեր զույգերի քրոմոսոմներն իրարից տարբերվում են մեծությամբ, ձևով, առաջնային և երկրորդային սեղմվածքների դասավորության տեղերով, գեների պարունակությամբ և հաջորդականությամբ։
Բջջակորիզում պարունակվող քրոմոսոմների ամբողջությունը կոչվում է քրոմոսոմային հավաքակազմ։ Քրոմոսոմային որոշակի հավաքակազմը բնորոշ է օրգանիզմների յուրաքանչյուր տեսակի համար։


== Քրոմոսոմների փոփոխությունները միտոզի տարբեր փուլերում ==
Ինտերֆազում և միտոզի տարբեր փուլերում քրոմոսոմներում առկա է ժառանգական տեղեկատվության տարբեր քանակ։ ԴՆԹ-ի կրկնապատկումից հետո յուրաքանչյուր քրոմոսոմ կրում է 2 քրոմատիդ, որը շարունակում է ամբողջ պրոֆազում և մետաֆազում։ Սկսած անաֆազից, երբ տեղի է ունենում քրոմատիդների տարամիտում դեպի բևեռներ, յուրաքանչյուր քրոմոսոմ կրում է միայն 1 քրոմատիդ, որը տևում է մինչև ինտերֆազի միջին, S-փուլը։


== Աղբյուրներ ==
10-րդ դասարանի, Կենսաբանության դասագիրք
Ժագուարիբիի մարզ

Ժագուարիբի (պորտ.՝ Mesorregião Oriental do Tocantins), վարչական մեզոշրջան Բրազիլիայում, մտնում է Սեարա նահանգի մեջ։ Բնակչությունը կազմում է 526 133 հազար մարդ (2006 թվականի տվյալներով)։ Զբաղեցված տարածքը 18 451,033 կմ²։ Բնակչության խտությունը 28,5 մարդ/կմ²։


== Վիճակագրություն ==
Համախառն ներքին արտադրանքը կազմել է 1 369 857 018,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 709,31 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,671
Աստերոիդների ցանկ (273601-273700)

Աստերոիդների ցանկ (273501-273600)  • Աստերոիդների ցանկ  • Աստերոիդների ցանկ (273701-273800)
 Աստերոիդների ցանկ (273501-273600)  • Աստերոիդների ցանկ  • Աստերոիդների ցանկ (273701-273800)
Զիրիկլի (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԶիրիկլիԶիրիկլի (ռուս.՝ Зириклы, բաշկիրերեն՝ Ерекле), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 562 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավիլյանո

Ավիլյանո  (իտալերեն՝ Avigliano ), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 11991 մարդ (2008 թվական), բնակչության խտությունը կազմում է 144 մարդ/կմ²։ Զբաղեցնում է 84 կմ² տարածք։ Փոստային ինդեքսն է՝ 85021։ Հեռախոսային կոդը՝ 0971։
Քաղաքի հովանավորն է սուրբ Վիտը։ Նրա տոնը նշվում է հունիսի 15-ին։


== Արտաքին հղումներ ==
Ավիլյանո քաղաքի պաշտոնական կայք (իտալ.)


== Ծանոթագրություններ ==
Մանկական Նոր Ալիք 2018

Մանկական Նոր Ալիք 2018 (անգլ.՝ New Wave Junior 2018), Մանկական նոր ալիք ամենամյա միջազգային մրցույթ-փառատոն, որն անցկացվել է 2018 թվականի մայիսի 31-ից հունիսի 1-ը Ղրիմի «Արտեկ» մանկական միջազգային կենտրոնում։ Մրցույթին մասնակցել են 14 կատարող 9 երկրից։ Մասնակիցների տարիքը՝ 8-ից 12։


== Անցկացման վայր ==
2010 թվականից սկսած մրցույթն ամեն տարի անցկացվում է Ղրիմի «Արտեկ» մանկական միջազգային կենտրոնում, որը գտնվում է Ղրիմի հարավային ափին՝ Գուրզուֆ քաղաքատիպ ավանում։ Արտեկը խորհրդային տարիներին ԽՍՀՄ-ի ամենահայտնի պիոներական ճամբարն էր և երկրի պիոներական կազմակերպության այցեքարտը։


== Ձևաչափ ==


=== Հաղորդավարներ ===
Մրցույթի հաղորդավարներ են եղել՝ Օլիմպիադա Տետերիչը (Լիպա), Յուլիաննա Կարաուլովան, Ալեքսեյ Վորոբյովը  և Թիմուր Ռոդրիգեսը, ինչպես նաև նախկին մրցույթների դափնեկիրներ՝ Տոնյա Վոլոդինան և Կատյա Մանեշինան։


=== Ժյուրի ===
 Ռուսաստան Իգոր Կրուտոյ (նախագահ)
 Ռուսաստան Օլեգ Գազմանով
 Ռուսաստան  Լարիսա Դոլինա
 Ռուսաստան  Սերգեյ Լազարև
 Ռուսաստան  Յուլիաննա Կարաուլովա
 Ռուսաստան  Նիկոլայ Բասկով
 Ռուսաստան  Լև Լեշչենկո
 Ռուսաստան  Եվգենի Կոմբարով


== Մասնակիցներ ==


== Տես նաև ==
Նոր ալիք
Եվրատեսիլ 2018 երգի մրցույթ
Մանկական Եվրատեսիլ 2018 երգի մրցույթ


== Ծանոթագրություններ ==


== Արտաքին հղումներ ==
Официальный сайт конкурса «Детская Новая Волна» (անգլ.) (ռուս.)
Էնրիկո Կոլանտոնի

Էնրիկո Կոլանտոնի (անգլ.՝ Enrico Colantoni , փետրվարի 14, 1963(1963-02-14), Տորոնտո, Կանադա), կանադացի դերասան, հայտնի է  «Նորաձևության ամսագիր», «Վերոնիկա Մարս», «Թեժ կետ» սերալներում և «Անհաջողակը», «Գալակտիկայի որոնումներում», «Արհեստական բանականություն» և «Վարակ» ֆիլմերում խաղացած դերերով։ Ինչպես նաև հյուրի դերում նկարահանվել է «Մոնկ», «Աստղային դարպասներ։ ԱԳ-1» և «Ոսկորներ» սերիալներում։ «Միջոց» հեռուստասերիալում խաղացել է Ալեն Քոնների, իսկ CBS հեռուստաալիքի «Տեսադաշտում» սերիալում՝ կրինիմալ ղեկավար Կարլ Էլայեսի դերը։


== Վաղ տարիներ ==
Էնրիկոն ծնվել է Տորոնտոյում՝ Իտալիայից արտագաղթած Ջինա և Քվենտին Կոլանտոնիների ընտանիքում։ Նրա եղբայրը՝ սերժանտ դետեկտիվ Հեկտոր Կոլանտոնին, պաշտոնաթող ոստիկան է։
Կոլանտոնին Տորոնտոյի համալսարանում ուսումնասիրել է հոգեբանություն և սոցիոլոգիա, սակայն ուսումը դեռ չավարտած՝ տեղափոխվել է Նյու Յորքի դրամատիկական արվեստի ամերիկյան ակադեմիա։ Այնուհետև ավարտել է Յեյլի դրամայի դպրոցը՝ արժանանալով Carol Dye մրցանակի։


== Կարիերա ==
Էնրիկոն էկրանին առաջնաելույթ է ունեցել 1987 թվականին՝ նկարահանվելով «Գիշերային շոգ» և «Ուրբաթ 13» հեռուստասերիալներում։ Նա առավել կարևոր դերեր է խաղացել «Օդերևութաբանը», «Վերսաչեի տուն», «Գալակտիկայի որոնումներում», «Արհեստական բանականություն» «Վարակ» կինոնկարներում և «Նորաձևության ամսագիր», «Վերոնիկա Մարս», «Թեժ կետ» , «Տեսադաշտում», «Հոուփ և Գլորիա»  սերիալներում։
Խաղացել է Ալեն Քոնների դերը «Միջոց» հեռուստասերիալում և կրինիմալ ղեկավար Կարլ Էլիսի դերը՝ CBS հեռուստաալիքի «Տեսադաշտում» սերիալում։


== Բարեգործություն ==
Էնրիկոն ակտիվորեն զբաղվում է բարեգործական գործունեությամբ։ 2011 թվականից համագործակցում է «The Tema Conter Memorial Trust» կազմակերպության հետ, որն օգնում է հետտրավմատիկ սթրեսային խանգարում ունեցող մարդկանց։ Կոլանտոնին դարձել է նրանց պաշտոնական ներկայացուցիչը և ամեն տարի ելույթ է ունենում Տորոնտոյում կայացած ամենամյա հանդիպման ժամանակ։ Էնրիկոն նաև կենդանիների իրավունքների պաշտպանության «Companion Animal Protection Society's» կազմակերպության անդամ է։


== Անձնական կյանք ==
Նենսի Սնայդերի հետ առաջին ամուսնությունից Էնրիկոն ունի երկու երեխա։ 2011 թվականի նոյեմբերի 11-ին նա ամուսնացել է իր հարսնացու Ռոզաննայի հետ։


== Ֆիլմագրություն ==


== Ծանոթագրություններ ==
Վոլոդիմիր Զելենսկու սպանության փորձեր

Վոլոդիմիր Զելենսկու սպանության փորձեր, ուկրաինական կառավարության պաշտոնյաների և լրատվամիջոցների տվյալներով զինված հարձակումների փորձեր, որոնք միտված են եղել Ուկրաինայի նախագահ Վոլոդիմիր Զելենսկու վերացմանը։ Վերջիններիս փոխանցմամբ՝ Զելենսկին կարողացել է խուսափել դրանցից, որոնք ձեռնարկվել են Ուկրաինա Ռուսաստանի ներխուժումից հետո ռուսամետ լրտեսների կողմից։


== Նախապատմություն ==
Ուկրաինա ռուսական ներխուժումն արագ ավարտելու համար՝ Ռուսաստանը պլանավորել էր զինված խմբեր ուղարկել Ուկրաինայի մայրաքաղաք Կիև և չեզոքացնել ուկրաինական ղեկավարությանը։ Ուկրաինայի նախագահի գրասենյակի ղեկավար Անդրեյ Երմակի խորհրդական Միխայիլ Պոդոլյակը հայտարարել է, որ «Ռուսաստանի հիմնական մտադրությունը երկրի ղեկավար կազմի վերացումն էր, առավելագույն խուճապի ստեղծումը, և իր սեփական խամաճիկային կառավարության ստեղծումը»։


== Սպանության փորձեր ==
Ուկրաինական կառավարության տվյալներով՝ 2022 թվականի սկզբին Ռուսաստանի նախագահ Վլադիմիր Պուտինը Չեչնիայի ղեկավար Ռամզան Կադիրովին հրահանգել է վերացնել Ուկրաինայի առաջնորդներին։ Մարտի սկզբին Ուկրաինայի հետախուզությունը հայտարարել է, որ չեչեն հատուկ ջոկատայինները, որոնք ուղարկվել էին Զելենսկուն սպանելու համար, ոչնչացվել են, իսկ այդ գործում ուկրաինացի ուժայիններին օգնել են Ռուսաստանի Անվտանգության դաշնային ծառայության գործակալները, որոնք աջակցում էին Ուկրաինային։
Նշվում է, որ 2022 թվականի փետրվարի վերջին Կիևում եղել է Վագների խմբավորման ավելի քան 400 ռուսաստանցի վարձկան, որոնք հանձնարարություն են ունեցել սպանելու Զելենսկուն և ապակայունացնել ուկրաինական կառավարությունն այնքան, որ Ռուսաստանն այդ երկրում վերցնի վերահսկողությունը։


== Փորձերի քանակ ==
Հակամարտության ընթացքում հակասական հաղորդագրություններ են ստացվել Զելենսկու դեմ մահափորձերի քանակի մասին։ Նախագահի գրասենյակի ղեկավարի խորհրդական Պոդոլյակը, խոսելով Украинская правда-ի հետ, անդրադարձել է այդ հարցին՝ նշելով, որ Ուկրաինայի օտարերկրյա գործընկերները նշում են երկու կամ երեք փորձի մասին։ «Ես վստահ եմ, որ դրանց թիվը մեկ տասնյակից ավելին է եղել»,- ասել է Պոդոլյակը։
Ի հավելումն, շաբաթ օրը՝ 2022 թվականի փետրվարի 26-ին Կիևի արվարձաններից մեկում կանխվել է չեչեն վարձկանների խմբի կողմից սպանության փորձը, որի ժամանակ հնարավոր է նաև սպանված լինեն պոտենցիալ մարդասպանները։
2022 թվականի մարտի սկզբին Ուկրաինայի ազգային անվտանգության խորհրդի ղեկավար Ալեքսեյ Դանիլովը հայտարարել է, որ մեկ շաբաթվա ընթացքում Զելենսկին փրկվել է սպանության երեք փորձից։ Դանիլովն ընդգծել է Ռուսաստանի անվտնագության դաշնային ծառայության՝ պատերազմի դեմ հանդես եկող սպաների օգնությունը, որոնք տեղեկատվությունը կիսվել են ուկրաինական ուժերի հետ՝ Չեչնիայից մարդասպանների երկու խմբերի կողմից պլանավորվող հարձակումների վերաբերյալ։


== Արձագանք ==
CBS-ին տված հարցազրույցում ԱՄՆ պետքարտուղար Էնթոնի Բլինքենը հայտարարել է, որ Ուկրաինայի կառավարությունը պատրաստված է եղել ներխուժման պարագայում Զելենսկու հնարավոր մահվանը, սակայն չի նշել հավելյալ մանրամասներ։


== Ծանոթագրություններ ==
Տևրիկի գավառակ

Տևրիկ, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Տևրիկ քաղաքն էր։


== Աշխարհագրություն ==
Գավառակը տարածվում էր Սեբաստիայի գավառի արևելյան մասում, Երզնկայի գավառի սահմանակցությամբ, Եփրատի աջակողմյան Տևրիկի գետ վտակի և նրա օժանդակների հովիտներում։ Տևրիկն ունի արգավանդ և բերքառատ հողեր, ոռոգելու առատ ջուր։


== Պատմություն ==
Տևրիկի հայերը թուրքերի փեռքով զանգվածաբար կոտորվել են 1915 թվականի Մեծ եղեռնի ժամանակ։ Կենդանի մնացածները տարագրվել են տարբեր երկրներ։


== Բնակչություն ==
XX դարի սկզբին ուներ 46090 բնակիչ, որից 20000-ը՝ հայեր։


== Տնտեսություն ==
Լայն տարածում ուներ գյուղատնտեսությունը։ Մշակում էին հացահատիկ, խաղող, մրգերի զանազան տեսակներ, զբաղվում էին նաև անասնապահությամբ։ Հայերը նաև զբաղվում էին առևտրով և արհեստներով։ Հռչակված էր Տևրիկի գինին։


== Օգտակար հանածոներ ==
Գավառակն ունի երկաթի ու մագնիսի հանքեր։


== Վարչական բաժանում ==
XX դարի սկզբին ուներ 129 գյուղ, որոնք միավորված էին 6 գյուղախմբերի մեջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բեբելի

Բեբելի, լիճ Կիլիկիայում, Ադանայի նահանգում։ Փակ լիճ է, ջուրն՝ աղի, որից արդյունահանվում էր սեղանի աղ։


== Ծանոթագրություններ ==
Հեյնս շրջան (Ալյասկա)

Հեյնս շրջան (անգլ.՝ Haines Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 6.071 կմ² է, բնակչությունը՝ 2.392 մարդ (2009 թ. տվյալներով)։ Կազմավորվել է 1968 (Consolidated 2002) թ.։
Լատգալիա

Լատգալիա կամ Լատգալե (լատիշ․՝ Latgale), պատմական մարզ Լատվիայի արևելքում։ Զբաղեցնում է երկրի տարածքի մոտավորապես ¼ մասը։


== Բնակչություն ==
Բնակչության թվաքանակը (տարվա սկզբին, մարդ)՝ 1990 թվական՝ 422 311; 1995 թվական՝ 405 493; 2000 թվական՝ 385 660; 2005 թվական - 352 031; 2010 թվական՝ 314 074; 2013 թվական՝ 292 674։
Բնակչության էթնիկ կազմը 2010 թվականի սկզբին՝ լատգալեր (150—200 հազար մարդ) + լատիշներ՝ 46․0 %, ռուսներ՝ 38,9 %, լեհեր՝ 6,8 %, բելառուսներ՝ 4,9 %, լիտվացիներ՝ 0,6 %։


== Ծանոթագրություններ ==
Հովհարի լեզու

Հովհարի լեզու, Հովհարային լեզու, կավալերների և տիկնանց հատուկ գաղտնի նշանային լեզու, որը մեծ տարածում ուներ Ֆրանսիայում 17-18-րդ դարերի երկրորդ կեսին։
Հովհարի լեզուն բազում տարբերակներ ուներ՝ կախված հասարակական խմբից և նույնիսկ քաղաքից։ Մարդիկ այն ժամանակներում դա «կարդում էին» զրույցի ընթացքում՝ հովհարի դիրքի փոփոխություններով, ձեռքերի դիրքով, բացված և ակնթարթորեն փակված առանձին թերթիկների քանակով։ Թեպետ հովհարը գտնվում էր կանանց ձեռքին, այդ գաղտնի լեզվի նրբությունները պետք է իմանար տղամարդը, որին հասցեագրված էր ուղերձը։
Հովհարային լեզուն սիրային խաղերի ընդունված մաս էր։ Դրան բավականին մեծ ժամանակ էին հատկացնում պարերի և վարվելակարգի դասերին։ 1757 թվականին Փարիզում լույս է տեսել «Չորս գույների դասագիրքը» (Le Livre de Quatre Couleurs), որտեղ մանրամասն նկարագրվում էին կանացի արդուզարդը և շարժուձևը։ Գրքում առանձին տեղ էր հատկացված հովհարի լեզվին։ Հովհարը դարձել էր բարձր խավի կյանքի անբաժանելի պիտույք։ Դրա միջոցով կանայք արտահայտում էին, կամ էլ, ընդհակառակը, թաքցնում էին իրենց զգացմունքները։ Ֆրանսիայում ասում էին. «Հովհարը գեղեցկուհու ձեռքում աշխարհին տիրելու գայիսոն է»։ Իսկ Լոնդոնում նույնիսկ բացվել էր «Հովհար կիրառելու շարժուձևի ուսուցման ակադեմիա»։
Ռուսաստանում Պետրոս Մեծի թագավորման դարաշրջանում հովհարը կանացի կոկետության պարտադիր բաղադրիչն էր։ Ռուսերենում անգամ հայտնվել էր «махаться» (թափահարել) արտահայտությունը՝ «կոտրատվել» նշանակությամբ։
1911 թվականին Մոսկվայում լույս է ընծայվել լավ վարքագծի կանոնների հավաքածու, որտեղ մի քանի էջ նվիրված էր հովհարի տիրապետման արվեստին. «Լավ վարք։ Կանոնների, խրատների և խորհուրդների ժողովածու, ինչպես պետք է պահել տնային և հասարակական կյանքի տարբեր իրավիճակներում»՝ կազմված «Ա. Կոմիլֆոյի լավագույն ռուս և արտասահմանյան աղբյուրների հիման վրա»։
Գոյություն ունի նաև հովհարի լեզվի հանդեպ հակադիր հայացք, ըստ որի՝ այդպիսի լեզու գոյություն չի ունեցել մինչև 19-րդ դարի վերջը, և միայն այդ ժամանակ է մտածել և հրատարակել Ժյուլ Դյուվերույը (Duvelleroy ընկերության հիմնադրի որդին)։ Հօգուտ այս տեսակետին՝ անցկացվել են ուսումնասիրություններ, որոնք տպագրվել են «FANA Journal» ամսագրում 2004 թվականի գարնանը «Fact & Fiction about the language of the fan» վերնագրով հոդվածում։


== Ծանոթագրություններ ==


== Արտաքին հղումներ ==
Հովհարի լեզու
Հովհարի լեզու
Գենդուլ

Գենդուլ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Love Unlimited

«Love Unlimited» (Անսահման սեր), Եվրատեսիլ 2012 երգի մրցույթում Բուլղարիան ներկայացրած, գնչուական ծագումով բուլղարացի երգչուհի Սոֆի Մարինովայի կատարած երգը, որի հեղինակներն են Յասեն Կոզևը, Կրում Գեորգիևը, Ռոսկոն և Դոնի Վասիլևան։ Տեքստում «Ես սիրում եմ քեզ» նախադասությունը գործածված է տասը լեզվով։ Երգը կատարվել է մրցույթի երկրորդ կիսաեզրափակիչում, բավարար միավորներ չի ստացել և եզրափակիչ փուլ չի անցել։


== Ծանոթագրություններ ==
Մարատ Գրիգորյան

Մարատ Գրիգորյանը (մայիսի 29, 1991(1991-05-29), Երևան, Հայկական ԽՍՀ, ԽՍՀՄ), բելգիահայ միջինքաշային քիքբռնցքամարտիկ է, այժմ մենամարտում է GLORY-ում, հայտնի է իր ագրեսիվ պայքարի ոճով և նոկաուտներով։ 2016 թ.-ի դեկտեմբերի 29-ի դրությամբ աշխարհի 5-րդ լավագույն թեթևքաշային մարզիկն է ըստ LiverKick.com կայքի։


== Կենսագրություն և կարիերա ==
Մարատ Գրիգորյանը ծնվել է 1991 թվականի մայիսի 29-ին։ Մարզվում է Hemmers Մարզասրահի մուայ թայի և քիքբռնցքամարտի ակումբում Նիդերլանդներում։ Նա արժանիորեն համարվում է Հոլանդիայի լավագույն աստղերից մեկը 70 կգ քաշային կարգում ։ 2011 թ.-ին, Գրիգորյանը մենամարտել է ամենամյա It's Showtime 73MAX-ում, բայց մրցավարների միաձայն որոշմամբ միավորներով պարտվել է Յոհան Լիդոնին։ Բայց ամեն դեպքում այդ ժամանակ 19 տարեկանում նա դարձել է ամենաերիտասարդ մենամարտիկը, որ երբևէ պայքարել է Showtime տիտղոսի համար։


== Տիտղոսները ==
K-1-ի չեմպիոն գերթեթև քաշային կարգում (առաջին, ընթացիկ)
K-1-ի աշխարհի 2015 թվականի մեծ մրցանակի հաղթող 70 կգ քաշային կարգում
WRSA -73 կգ քաշային կարգում աշխարհի չեմպիոն


== Ծանոթագրություններ ==
Լեմեշի (գյուղ, Բերդիչևի շրջան)

Անվան այլ կիրառումների համար տե՛ս՝ Լեմեշի (այլ կիրառումներ)Լեմեշի (ուկրաիներեն՝ Лемеші), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Լեմեշի գյուղում բնակվում էր 267 մարդ։ Բնակավայրը զբաղեցնում է 1731 կմ² տարածք։ Բնակչության խտությունը կազմում էր 154,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահան Մամիկոնյան (պետական գործիչ)

Անվան այլ կիրառումների համար տե՛ս՝ Վահան Մամիկոնյան (այլ կիրառումներ)Վահան Սասնիկի Մամիկոնյան (սեպտեմբերի 27, 1959(1959-09-27), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ քաղաքացիական ծառայության խորհրդի անդամ։


== Կրթություն ==
1977-1982 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը՝ ճարտարագետ-շինարարի որակավորմամբ։


== Աշխատանքային գործունեություն ==
1982-2002 թթ. - աշխատել է ՀԽՍՀ ԲԿՍՄ ՆԿՏԻ «Երքաղնորոգնախագիծ», ապա «Երևաննախագիծ» նախագծային ինստիտուտներում՝ ինժեներից մինչև նախագծի գլխավոր ինժեներ, Երքաղխորհրդի գործկոմի «Երևան» գիտափորձարարական նախագծային բյուրոյում՝ որպես բաժնի պետ, Երքաղխորհրդի գործկոմի «Ձորագյուղ» ազգագրական կենտրոնի օբյեկտների շահագործման և շինարարության վարչության բաժնի պետ, «Հրազդան» մարզահամալիրի գլխավոր ինժեներ, «Քաղաքաշինություն» ՊՓԲԸ-ում՝ որպես նախագծի գլխավոր ինժեներ։
1986-1988 թթ. - ծառայել է Խորհրդային բանակում։
1998-2001 թթ. - ՀՀ քաղաքաշինական պետական տեսչության բաժնի պետ, այնուհետև՝ տեսչության պետի տեղակալ։
2002 թ. հունվարի 15-ին ՀՀ Նախագահի հրամանագրով նշանակվել է ՀՀ քաղաքացիական ծառայության խորհրդի անդամ՝ երեք տարի ժամկետով։
2005 թ. հունվարի 15-ին ՀՀ Նախագահի հրամանագրով վերանշանակվել է ՀՀ քաղաքացիական ծառայության խորհրդի անդամ՝ վեց տարի ժամկետով։
2011 թ. հունվարի 15-ին ՀՀ Նախագահի հրամանագրով վերանշանակվել է ՀՀ քաղաքացիական ծառայության խորհրդի անդամ՝ վեց տարի ժամկետով։


== Պարգևներ ==
ԽՍՀՄ պաշտպանության մինիստրի հրամանով պարգևատրվել է «70 лет Вооружённых Сил СССР» մեդալով (1988)։
ՀՀ ՊՆ «Դրաստամատ Կանայան» մեդալ (2006)։Ամուսնացած է, ունի երկու երեխա։ Հայաստանի Հանրապետական կուսակցության անդամ է։


== Ծանոթագրություններ ==
Ռեյմոնդ Սմալլիան

Ռեյմոնդ Սմալլիան  (անգլ.՝ Raymond Merrill Smullyan, մայիսի 25, 1919(1919-05-25), Far Rockaway, Քուինս, Նյու Յորք, Նյու Յորք, ԱՄՆ - փետրվարի 6, 2017(2017-02-06)[…], Hudson, Նյու Յորք, ԱՄՆ), ամերիկացի մաթեմատիկոս, դաշնակահար, տրամաբան, դաոսական փիլիսոփա և աճպարար-ձեռնածու։


== Կենսագրություն ==
Ծնվել է Նյու Յորքում, ռուսական արմատներով հրեա էմիգրանտներ Իսիդորա և Ռոզի (Ռոզինի) Շմուլյանների ընտանիքում։ Հայրը եղել է Անտվերպենի համալսարանի շրջանավարտներից, ջութակ է նվագել և զբաղվել է գրասենյակային պարագների արտադրությամբ։ Մայրը (Ռոզինա Սմալլիան, ի ծնե Ֆրիման, 1875—1961) եղել է նկարչուհի և դաշնակահար։
Սովորել է ապագա ֆիզիկոս Ռիչարդ Ֆեյնմանի հետ նույն դասարանում։ Երեխա ժամանակ դաշնամուրի դասերի է վերցրել Վիկտորյա Խուտտենլոխերից, ինչպես նաև ջութակի դասեր՝ Ռեյմոնդ Խուտտենլոխերից։ 1961 թվականից 1968 թվականը դասավանդել է Իեշիվայի համալսարանում, 1968 թվական՝ Լեմանի քոլեջում, իսկ 1982 թվականին՝ Ինդիանայի համալսարանում։
Հեղինակ է մի շարք գիտական-հայտնի գրքերի, որոնք նվիրված են տրամաբանությանը և մաթեմատիկային նվիրված գրքերի։ Հատկապես հայտնի է «Ի՞նչ է այս գրքի անունը» (անգլ.՝ What Is the Name of This Book?, ISBN 0139550623):
Բացի դրանից, գրել է մի քանի գրքեր դաոսական փիլիսոփայութան մասին, որում փորձել է լուծել փիլիսոփայության խնդիրների մեծամասնությունը։
Նրա եղբայրը՝ Էմիլը (Emile Benoit Smullyan, 1909-1978), ամերիկացիսոցոլոգ է։ Ազգայականը՝ կանադացի ժողովրդագիր Նաթան Քեյֆիցն է (1913—2010):


== Ստեղծագործությունների ցանկը անգլերենով ==


=== Տրամաբանական հանելուկներ ===
(1978) What Is the Name of This Book?
(1979) The Chess Mysteries of Sherlock Holmes
(1981) The Chess Mysteries of the Arabian Knights
(1982) The Lady or the Tiger?
(1982) Alice in Puzzle-Land
(1985) To Mock a Mockingbird
(1987) Forever Undecided
(1992) Satan, Cantor and Infinity
(1997) The Riddle of Scheherazade
(2007) The Magic Garden of George B. And Other Logic Puzzles, Polimetrica (Monza/Italy)
(2009) Logical Labyrinths, A K Peters
(2010) King Arthur in Search of His Dog and Other Curious Puzzles, Dover


=== Փիլիսոփայություն ===
(1977) The Tao is Silent
(1980) This Book Needs No Title
(1983) 5000 B.C. and other philosophical fantasies
(2002) Some Interesting Memories: A Paradoxical Life
(2003) Who Knows?: A Study of Religious Consciousness
(2009) Rambles Through My Library, Praxis International


=== Գիտական աշխատանքներ ===
(1961) Theory of Formal Systems
(1968) First-Order Logic
(1992) Gödel’s Incompleteness Theorems
(1993) Recursion Theory for Metamathematics
(1994) Diagonalization and Self-Reference
(1996) Set Theory and the Continuum Problem


== Ծանոթագրություններ ==


== Արտաքին հղումներ ==
Raymond Smullyan's website Archived 2012-10-19 at the Wayback Machine. at Indiana University.
Raymond Smullyan Archived 2018-10-17 at the Wayback Machine. at the MacTutor History of Mathematics archive.
Raymond Smullyan at the Mathematics Genealogy Project.
Raymond Smullyan Archived 2007-10-25 at the Wayback Machine. at Piano Society
Մեծ Արանեց

Մեծ Արանեց (ռուս.՝ Большая Аранец), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին 942 կմ հեռավորության վրա։ Գետի երկարությունը կազմում է 86 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա։ Գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063344
Կոդը ըստ հիդրոլոգիական հետազոտության (ՌԴ) — 103006334
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ասեղնածակում

Ասեղնաբուժություն, չինական ժողովորդական բժշկության մեթոդ, որի նպատակն է մաշկի կետավոր այրվածքների առաջացումը։ Ասեղնաբաժության տեսակներից է (չժեն-ցզյու-թերապիա)։ Հիմնական ցուցումները՝ նևրոզներ, կենտրոնական և ծայրամասային նյարդային համակարգերի, հենաշարժական ապարատի հիվանդություններ։
Աբբասիի տուն

Աբբասիի տուն, խոշոր պատմական շենք Իրանի Սպահանի նահանգի Քաշան քաղաքում։
Կառույցը ստեղծվել է 18-րդ դարում և հանդիսանում է քաշանական մշակույթի այդ ժամանակահատվածի մեծ նմուշ։ Ըստ որոշ տեղեկությունների՝ շենքը պատկանել է ազդեցիկ աստվածաբանի։ Աբբասիի տունը ունի չորս ներքին բակ՝ լողավազաններով,  շենքի տարբեր տարածքները նախատեսված էին տարբեր նպատակների համար՝  միայն հյուրերի կամ միայն տանտերերի համար։
Տան մի հատվածում տեղադրված է եղել հայելիների առաստաղը, որը արհեստական լուսավորության ժամանակ պետք է աստղերի հետ գիշերային երկնքի նմանություն ստեղծեր։ Տունը բավականին գեղեցիկ է զարդարված։ Պատերը զարդարված են փորագրություններով, գմբեթը պատրաստված է այնպես, որ լույսի ներթափանցումը բնակելի տարածք, կանխում է օդի ջերմաստիճանի չափազանց մեծ բարձրացումը։ Կառույցում կան նաև գաղտնի մուտքեր, որոնք ստեղծված են հարձակումների կամ արտակարգ դրություն ժամանակ բնակիչների փախուստի համար։
Այժմ շենքը թանգարան է և պահպանվում Է Իրանի մշակութային ժառանգության կազմակերպության կողմից։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Աղստևի շրջան

Աղստաֆայի (Աղստևի) շրջան (ադրբ.՝ Ağstafa rayonu), շրջան ներկայիս Ադրբեջանական Հանրապետության արևմտյան մասում։ Վարչական կենտրոնը Աղստև (Աղստաֆա) քաղաքն է։
Այժմ Աղստևի, ինչպես նաև հարևան Ղազախի շրջանները բնակեցված են ղարափափաղների ցեղախմբով, որոնք այժմ համարվում են ադրբեջանցիների ենթախումբ։


== Տես նաև ==
Ադրբեջանի վարչական բաժանում
Գանձակ-Ղազախի տնտեսական շրջան


== Ծանոթագրություններ ==


== Արտաքին հղումներ ==
Ժնևի համալսարան

Ժնևի համալսարան (ֆր.՝ Université de Genève), հնագույն համալսարան Շվեյցարիայում։ Համալսարանը հիմնադրվել է 1559 թվականին որպես Ժան Կալվինի տեխնոլոգիական սեմինարիա։
Ներկայումս Ժնևի համալսարանում գործում են հետևյալ ֆակուլտետները՝ իրավաբանական, բժշկական, բնագիտական, տնտեսագիտական, սոցիոլոգիական, աստվածաբանական, հոգեբանության, իսկ կից գործում են փոխկապակցված կենտրոններ և հաստատություններ։ Շուրջ ինը ֆակուլտետներում այս պահին կրթությունը տարվում է հիմնականում ֆրանսերեն լեզվով, որոշ առարկաներ դասավանդվում են անգլերեն, գերմաներեն, իտալերեն և իսպաներեն լեզուներով, որոնցով ուսանում են շուրջ 15000 ուսանողներ։
Կրթությունն ավելի հեշտացնելու նպատակով համալսարանում պահպանվում են գրեթե բոլոր դասախոսությունների ձայնա և տեսադասերը, որոնք տեղադրված են տվյալների բազայում։ 
Գործում է նաև առանձին կայք, որտեղ ուսանողը գրանցվում է դասընթացներին և այնտեղից ստանում է ողջ լրացուցիչ տեղեկատվությունը, գրականություն, տնային հանձնարարություններ։ Բացի այդ, յուրաքանչյուր ուսանող ունի իր անհատական համալսարանական փոստային գրանցումը և հաշիվը։


== Պատմություն ==
Ժնևի համալսարանը տեղակայված է քաղաքի արևելյան մասում գտնվող մի քանի թաղամասերում և մոտակա Քարոուջ (Carouge) քաղաքում (Լեման  և Ռհոնա լճերի ձախ ափին), և  մասնաշենքերը  շատ հեռու են միմյանցից։ Օրինակ, Բաթթելե (Battelle) մասնաշենքը  ավելի քան երեք կիլոմետր հեռավորության վրա է Բաստիոնից։


== Նշանավոր գիտնականներ ==


== Պատկերասրահ ==

		
		
		
		
		
		


== Ծանոթագրություններ ==
Դեմիրկափի

Դեմիրկափի, լեռնագագաթ Պոնտական լեռների արևելյան հատվածում, Ճորոխի ձախակողմյան վտակ Մուրգուլսու գետի արևմտյան ակունքների շրջանում։ Նշանակված է Կովկասի 5-վերստանոց քարտեզում։


== Ծանոթագրություններ ==
Բելիցի

Բելիցի (իտալերեն՝ Bellizzi), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 12 862 մարդ, բնակչության խտությունը կազմում է 42 կմ մարդ/կմ²։ Զբաղեցնում է 7 կմ² մակերես։ Փոստային ինդեքս՝ 84092, հեռախոսային կոդ՝ (+39) 0828։
Բնակավայրի հովանավոր սուրբն է համարվում Sacro Cuore di Gesù-ն։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Խոզրամիր

Խոզրամիր, գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է պատմական Կուքի գյուղից մոտ 5 կմ վերև, «Կարնի գյոլ» (ադրբ.՝ Ganligöl) լճակի մոտ։ Պատմական գյուղատեղին տեղադրված է բարձրաբերդ լեռների հարթ փեշերին, նախկին ԻԽՍՀ-ի և ՀԽՍՀ սահմանի շրջանում։


== Պատմություն ==
Խոզրամիրի անցյալի մասին ոչինչ հայտնի չէ և վաղուց է, ինչ այն անմարդաբնակ է։ Փլատակներում մնացած խաչքար-տապանաքարերը վկայում են, որ այս գյուղը եղել է հին հայկական գյուղ, մոտավորապես 30-40 տուն ազգաբնակչությամբ։


== Արտաքին հղումներ ==
Nahcivan Özerk Sovyet Sosyalist Cumhuriyeti’nin yerleşim yerleri (թուրքերեն)


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Վերածնունդ. Էրթուղրուլ

Վերածնունդ. Էրթուղրուլ (թուրքերեն՝ Diriliş: Ertuğrul), պատմական արձակ և արկածային ժանրերի թուրքական հեռուստասերիալ, որի հեղինակն է Մեհմեթ Բոզդաղը, իսկ գլխավոր դերում՝ Էնգին Ալթան Դյուզյաթանը։ Հեռուստասերիալը նկարահանվել է Կոնստանդնուպոլսի Բեյքոզ շրջանի Ռիվա գյուղում։ Առաջնախաղը տեղի է ունեցել 2014 թվականի դեկտեմբերի 10-ին Թուրքիայի TRT 1 հեռուստաալիքով։ Հեռուստասերիալը նկարահանված է իսլամադավան օղուզ թյուրքերի 13-րդ դարի պատմության հիման վրա։ Սյուժեի կենտրոնում է Օսմանյան կայսրության հիմնադիր Օսման Ա-ի հոր՝ Էրթուղրուլի կյանքը։ Նախորդում է Հիմնադրում. Օսման հեռուստասերիալին, որը պատմում է Օսման Ա-ի կյանքի մասին։


== Միջազգային հեռարձակում ==


== Ծանոթագրություններ ==
Ջոզեֆին Լենգֆորդ

Ջոզեֆին Լենգֆորդ (անգլ.՝ Josephine Langford, օգոստոսի 18, 1997(1997-08-18), Պերթ, Ավստրալիա), ավստրալիացի դերասանուհի, որը մեծ ճանաչում է ստացել «Հետո» ֆիլմում Թեսա Յանգ դերից հետո։


== Գործունեություն ==
2013 թվականին Ջոզեֆինը «Sex Ed» կարճամետրաժ ֆիլմում խաղացել է ուսանողուհու դեր, 2014 թվականին կարճամետրաժ «Gypsy Blood» սարսափ ֆիլմում կատարել է Ռենե Արմսթրոնգի դերը։ 2017 թվականին մասնակցել է «Զարկերակ» սաի-ֆաի դրամայի նկարահանումներին։
Դերասանուհու համար շրջադարձային է դարձել «Վախեցիր քո ցանկություններից» ամերիկյան սարսափ ֆիլմի Դարսի Չապմանի դերը։ Ֆիլմում նրա խաղընկերը Ջոյ Լին Քինգն էր։ 2017 թվականին Ջոզեֆինին կարելի էր տեսնել «Գայլերի փոս» սերիալում։
2018 թվականի հուլիսին «Deadline» հրատարակությունը հայտարարել է, որ Ջոզեֆին Լենգֆորդը կկատարի գլխավոր դեր «Հետո» ֆիլմում, որը Աննա Թոդդի համանուն վեպի էկրանավորումն է։ Ջոզեֆինը դրա վերաբերյալ ասել է հետևյալը. «Ես շատ հուզված եմ, քանի որ կազմում եմ «Հետո»-ի մի մասը և հնարավորություն ունեմ մարմնավորելու Թեսային»։
Ֆիլմի աշխատանքներն ավարտվել են 2018 թվականի օգոստոսի 25-ին։ Միացյալ Նահանգներում ֆիլմի պրեմիերան կայացել է 2019 թվականի ապրիլի 12-ին, Ռուսաստանում՝ ապրիլի 18-ին։


== Մրցանակներ և անվանակարգեր ==


== Ծանոթագրություններ ==
(4986) Օսիպովա

(4986) Օսիպովա (անգլ.՝ Osipovia), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,564562 ա. մ., առավելագույնը մոտենում է 2,0162 ա. մ. հեռավորության վրա և հեռանում 3,1129 ա. մ.։ Արեգակի շուրջ մեկ ամբողջական պտույտ է կատարում 1500,09 երկրային օրվա ընթացքում, իր ուղեծրով շարժվելով միջինում 0,239985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4986) Օսիպովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծարիրի համաձուլվածքներ

Ծարիրի համաձուլվածքներ, ծարիրի համաձուլվածքներն են կապարի, ցինկի, անագի, պղնձի հետ (ծարիր՝ 50%-ից պակաս)։
Ծարիրը սովորաբար մտցվում է որպես համաձուլվածքի բաղադրիչներից մեկը, տպագրական համաձուլվածքում՝ մինչև 26%, առանցքակալայինում՝ մինչև 18%։ Անագի հիմքով համաձուլվածքները կիրառվում են գեղարվեստական ձուլվածքների, ամանեղենի համար։ Ծարիրի հիմքով համաձուլվածքները տեխնիկայում չեն կիրառվում։
Վիլյարմայոր (Լա Կորունյա)

Վիլյարմայոր (իսպ.՝ Villarmayor), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բետանոս շրջանի կազմի մեջ։ Տարածքը՝ 30.1 կմ2։ Բնակչությունը՝ 1277 (2010)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2020-07-22 at the Wayback Machine.
Páxina oficial do Ayuntamiento de Brión Archived 2020-07-22 at the Wayback Machine.
Fotografías de Brión
Ruta dos Cruceiros (Brión
Անդերսոն շրջան (Թենեսի)

Անվան այլ կիրառումների համար տե՛ս՝ Անդերսոն շրջան (այլ կիրառումներ)Անդերսոն շրջան (անգլ.՝ Anderson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 875 կմ² է, բնակչությունը՝ 71.330 մարդ (2000 թ. տվյալներով)։ Շրջկենտրոնն է Քլինտոն բնակավայրը։ Կազմավորվել է 1801 թ.։
Ձիթհան (Տաթևի վանական համալիր)

Ձիթհան, գտնվում է Տաթևի վանական համալիրում և թվագրվում է XVII դարին։ Այն տեղակայված է ավելի վաղ՝ XIII դարում կառուցված միջնադարյան մենաստանի ամրոցի պատերի հետևում։


== Էքսկուրս ==
Ամենն, ինչը XIV դարում անհրաժեշտ է եղել Տաթևի համալսարանի ուսանողներին և վանականներին լիարժեք կյանքի համար, արտադրվել է մենաստանի պատերի ներսում։ Վանքապատկան գյուղերում պահվում էին անասունների հոտեր, լճակներում բուծում էին ձկներ, պտղաբերում էին մրգատու այգիները, դաշտերում հասունանում էր ցորենը և գարին։ Գյուղացիները հավաքում էին բերքը, խնամում կենդանիներին, մշակում բերքատու ծառերը։ Մենաստանի հարկերը բերում էին վանք և արդեն այնտեղ էին հաց թխում, մագաղաթ պատրաստում, քամում ձեթ և գինի։ Ձիթհանի երկու սրահներից մեկում պահպանվել է ծավալային ջրաղացաքար, որի օգնությամբ քամվել է ձեթը։ Այդ ժամանակներում ձեթը ստանում էին քունջութից, կանեփից, մանանեխից, ուղտափշից, խաշխաշից, գենագերչակից և վուշից։ Բույսերը կամ նրանց սերմերը սկզբում ջերմային մշակման էին ենթարկում թույլ կրակի վրա, հետո տաքացած զանգվածը մանրատում էին ջրաղացաքարով և տեղավորում էին ճնշաբեռի տակ։ Ստացված ջրիկախյուսը թողնվում էր, որպեսզի նստվածք տա, հետո զտվում էր և վերջում ստացվում էր հիանալի ձիթայուղ։ Այն օգտագործվում էր տնտեսության մեջ և մենաստանի պաշտպանության ընթացքում, ավելցուկը վաճառվում էր, կամ փոխանակվում։ Ձեթը հանդիսանում էր նաև մյուռոնի հիմնական մասը։ Իսկ որպեսզի աշխատող ջրաղացաքարերի աղմուկը մենաստանի հանգիստը չխանգարեր, ձիթհանը տեղակայվել էր մենաստանի պատերից դուրս։ Ձիթհանը Տաթևի վանական համալիրի առաջին օբյեկտն է, որ վերականգնվել է Տաթևի վերածնունդ նախագծի շրջանակներում։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Маслодавильня: Музей И Фотовыставка
Армения, часть III: Монастырь Татев и его окрестности
Հունգարիայի ազգային թանգարան

Հունգարիայի ազգային թանգարան (Hungarian: Magyar Nemzeti Múzeum), Բուդապեշտի գլխավոր թանգարաններից մեկն է՝ նվիրված Հունգարիայի պատմությանը, հնագիտությանն ու արվեստին։ Հիմնադրվել է 1802 թվականին։ Այն չպետք է շփոթել Հունգարիայի ազգային պատկերասրահի հետ։ Թանգարանը տեղակայված է 1837-1847 թվականներին ճարտարապետ Միխայ Պոլակի կողմից կառուցված նեոդասական ոճի շենքում։


== Պատմություն ==

Թանգարանը հիմնադրվել է 1802 թվականին, երբ կոմս Ֆերենց Սեչենին ստեղծեց Սեչենի ազգային գրադարանը։ Սեչենիի կինը գրադարանին նվիրեց հանքային հավաքածու։ Սա հիմք հանդիսացավ Հունգարիայի ազգային թանգարանի ստեղծման համար՝ որպես ոչ միայն գրադարան, այլև ընդհանուր, բնական պատմության թանգարան։ 1807 թվականին Հունգարիայի Ազգային ժողովը նորակառույց հաստատության մասին օրենք ընդունեց և հանրությանը դիմեց թանգարանին նվիրատվություններ կատարելու կոչով։
1832-1834 թվականներին Հունգարիայի պառլամետը նպաստեց թանգարանի զարգացմանը։ Պառլամենտը կես միլիոն ֆորինտ հատկացրեց թանգարանի նոր շենքի կառուցման համար։ Այդ ժամանակահատվածում Հունգարիայի ազգային պատմության թանգարանը պաշտոնապես տեղավորվեց Հունգարիայի ազգային թանգարանում։ 1846 թվականին թանգարանը տեղափոխվեց իր ներկայիս վայրը՝ Múzeum krt. 14-16:
1949 թվականի որոշմամբ Հունգարիայի ազգային թանգարանի ազգագրական և բնական պատմության մասը անջատվեց թանգարանից և այժմ գործում է որպես Հունգարիայի բնագիտական թանգարան և Ազգագրական թանգարան։ Սա օգնեց նաև Սեչենիի անվան ազգային գրադարանի ստեղծանը։


== Ցուցադրություններ ==

Հունգարիայի ազգային թանգարանն ունի 7 մշտական ցուցադրություն։ Հունգարիայի պատմությանը հատկացված է երկու բաժին։ Առաջին հարկում ներկայացված է նախապատմական հնագիտությունից մինչև ավարներ, շրջանն ավարտվում է 804 թվականին և 804 թվականից մինչև մեր ժամանակներ։ Այս ցուցադրություններում ներկայացված է Արփադ դինաստիայի պատմությունը, թուրքական երկար օկուպացիան, Տրանսիլվանիան և թագավորական Հունգարիան։ Ժամանակակից պատմությանն առնչվող թեմաները սկսվում են Ռակոցի անկախության պատերազմով՝ տարբեր բաժիններում ցուցադրելով ռազմական հագուստներ և տարբեր մետաղադրամներ՝ պատմական թեման ավարտելով Հունգարիայում կոմունիզմի վերելքով և փլուզմամբ։ Երկրորդ հարկի սրահներից մեկը նվիրված է 20-րդ դարի հունգարացի գիտնականներին։ Առաջին հարկի սրահներից մեկում ցուցադրվում է միջնադարյան Հունգարիայում թագադրման թիկնոցը։
Առաջին հարկում գործող մշտական ցուցահանդեսը կենտրոնացած է միջնադարյան և վաղ ժամանակակից քարե արձանագրությունների և քանդակների վրա, ներկայացված են տարբեր քարե մասունքներ, փորագրություններ։ Հավաքածուի հիմնական մասը հայտնաբերվել է 60-70-ական թվականներին։ Roman Lapidary մշտական ցուցադրությունը ներկայացված է թանգարանի նկուղային հատվածում, որը իրենից ներկայացնում է հին հռոմեական քարե արձանագրություններ և փորագրություններ։


== Ծանոթագրություններ ==


== Արտաքին հղումներ ==

Hungarian National Museum website Archived 2012-02-15 at the Wayback Machine.
Museums in Budapest Archived 2020-08-24 at the Wayback Machine.
Հիլդա Հայն

Հիլդա Հայն (ապրիլի 6, 1951(1951-04-06), Մաջուրո), մարշալցի մանկավարժ և քաղաքական գործիչ, Մարշալյան կղզիների նախագահ 2016 թվականի հունվարի 28-ից։ Մինչև պաշտոնը ստանձնելը նա կրթության նախարար էր։ Հայնը առաջին մարդն է Մարշալյան կղզիներում, որը ստացել է գիտությունների դոկտորի աստիճան։ Հանդիսանում է կանանց իրավունքների խմբի հիմնադիրը։


== Կրթություն ==
Հայնը սովորել է ԱՄՆ-ի քոլեջում։ 1970 թվականին նա ստացել է բակալավրի աստիճան Օրեգոնի համալսարանում, 1975 թվականին՝ մագիստրոսի աստիճան Հավայան համալսարանում, իսկ 2004 թվականին՝ մանկավարժության դոկտորի աստիճան Հարավային Կալիֆորնիայի համալսարանում։


== Կարիերա ==

1975-1982 թվականներին Հայնն աշխատել է Marshall Islands High School-ում, Մաջուրոյի գլխավոր հանրային դպրոցում, սկզբում՝ ուսուցիչ, ապա 1980 թվականից՝ դպրոցական խորհրդատու։ 2000 թվականին Հայնը հիմնել է Մարշալյան կղզիների կանանց իրավունքների խումբ (WUTMI): 2005 թվականից աշխատել է Խաղաղօվկիանոսյան կղզիներին համալիր օգնություն ցուցաբերելու կենտրոնում՝ որպես Խաղաղօվկիանոսյան ռեսուրսների ստորաբաժանման տնօրեն։ 2009 թվականին Հայնը մասնակցել է կլիմայի փոփոխության հարցերով Խաղաղօվկիանոսյան գործընկերային կրթական ծրագրին։ Այն նաև կապված է եղել Միկրոնեզիայի կրթության Խաղաղօվկիանոսյան հանձնաժողովի և առողջապահական խմբի մարդկային ռեսուրսների ղեկավարների խորհրդատվական խորհրդի հետ։
Մարշալյան կղզիների Օրենսդիր ժողովում ներկայացնելով Աուր աթոլը՝ նա դարձել է կրթության նախարար։
Հայնը միակ թեկնածուն էր ընտրություններում, որը կայացել էր 2016 թվականի հունվարի 27-ին՝ Նախագահ Կաստեն Նեմրայի երդմնակալությունից ընդամենը երկու շաբաթ անց իշխանությունից հեռանալուց հետո, և ստացել է Կոնգրեսի 24 անդամների ձայները 33-ից. վեցը ձեռնպահ են մնացել և երեքը բացակայել են։ Հայնը երդվել է 2016 թվականի հունվարի 28-ին, նա դարձել է Խաղաղօվկիանոսյան Կղզային պետությունների պատմության մեջ առաջին կինը, որը զբաղեցրել է նախագահի պաշտոնը։


== Ծանոթագրություններ ==
Կորոտկոե (գյուղ, Բոգոդուխովի շրջան)

Կորոտկոե (ուկրաիներեն՝ Коротке), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1694 թվականին։
2001 թվականի տվյալներով Կորոտկոե գյուղում բնակվում էր 132 մարդ։ Բնակավայրը զբաղեցնում է 0,49 կմ² տարածք։ Բնակչության խտությունը կազմում էր 269,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Android Oreo

Android Oreo, Android բջջային օպերացիոն համակարգի 8-րդ տարբերակ, որը թողարկվել է 2017 թվականի օգոստոսի 21-ին։


== Պատմություն ==
2017 թվականի մարտի 21-ին Google ընկերությունը հրատարակել է առաջին թողարկումը, որը մատչելի էր Nexus 5X-ի, Nexus 6P-ի, Nexus Player-ի, Pixel C-ի և Pixel սմարթֆոնի համար։ Google-ը մշակողների համար կթողարկի ընդամենը 4 թողարկում։ Երկրորդը, որն այժմ բետա-տարբերակ է համարվում, թողարկվել է 2017 թվականի մայիսի 17-ին, հայտնվել են հունիսին և հուլիսին։ Վերջնական պաշտոնական թողարկումը կայացել է 2017 թվականի օգոստոսի 21-ին։


== Նոր ֆունկցիաներ ==
Ծանուցումների նոր արտաքին տեսք՝ ծանուցումների կետեր (Notification dots)։
Ծանուցումների ալիքները հնարավորություն են տալիս կարգավորել տարբեր ծանուցումներ յուրաքանչյուր գործողության համար։ Օրինակ, սոցիալական ցանցերի հավանումները և բաժանորդագրումները կարող են ստանալ տարբեր ծանուցումներ և ձայներ։
Պատկերը՝ պատկերում (թույլ է տալիս խելախոսներում և պլանշետներում պատուհանային ռեժիմով տեսանյութեր դիտել։ Ռեժիմի ժամանակ կհայտնվի մի փոքր պատուհան, որը տեղակայված կլինի բոլոր հավելվածներից վեր։ Տվյալ կերպով կարելի է, օրինակ, YouTube-ի որևէ տեսանյութ դիտել և զուգահեռ աշխատել որևէ ուրիշ հավելվածով)։
Ֆոնային պրոցեսների, տեղակայման հետևման պրոցեսների և Wi-Fi-ի սքանի սահմանափակում։
Google Chrome դիտարկչի 57-րդ տարբերակում ավելացվել է մի տեխնոլոգիա, որը սահմանափակում է ոչ ակտիվ ներդիրների բեռնավորումը պրոցեսորի վրա։ Հետևաբար կմեծացվի ինքնավար աշխատանքի ժամանակը․ ֆոնային պրոցեսների գորժողությունների լրացուցիչ կսահմանափակվի՝ մարտկոցի լիցքի խնայման համար։
«Խելացի պահոց» ֆունկցիան թույլատրում է սարքից ավտոմատ ջնջել ավելի քան 90 օր առաջ սինխրոնիզացված տեսանյութերը և պատկերները։
Դինամիկ պատկերակներ (նոր տարբերակում հավելվածները կարող են փոփոխել պատկերակները՝ առանց ամբողջ հավելվածի թարմացման։ Դա հավելվածներին թույլ կտա պատկերակների միջոցով ցուցադրել նրանց կարգավիճակը)։ Պատկերակների բեյջերը թույլ կտան երկար հպման օգնությամբ գլխավոր էկրանից կամ մենյույից զննել հավելվածների ծանուցումները։
Նախկինում հաղորդվել է, որ Android 8.0-յում կավելանա Gboard Copy Less ֆունկցիան, որը կկանխագուշակի, երբ օգտատերը կփորձի գտնված օբյեկտի հասցեն ուղարկել այլ հավելվածում։ Հենց որ հավաքվի տեքստի այդ ֆրագմենտը նշող «it’s at»-ը, Gboard-ը կտա համապատասխան հուշումը։
Կոնտեքստով համապատասխան հավելվածների ավտոմատ ներդրում։ Օրինակ, էլեկտրոնային փոստի հաղորդագրության մեջ հանդիպած հեռախոսահամարը կկապնվի հեռախոսահամարի հավաքման պատուհանի հետ, հասցեն կբացի քարտեզների հավելվածը, իսկ ամսաթիվը՝ օրացույցը։
Էկրանային ժեստերի ճանաչում, որոնք ցանկացած իրավիճակում բացում են համապատասխան հավելված։ Օրինակ, օրացույցը բացելու համար բավական կլինի մատով էկրանի վրա պատկերել C տառը։
Գրանցման հավելվածներում բաժանորդային տվյալների ավտոլրացում (դիտարկիչների ավտոլրացման նմանակ)։ Օգտատիրոջ տվյալները կսինխրոնիզացվեն Google-ի հաշվի հետ։


== Ծանոթագրություններ ==


== Արտաքին հղումներ ==
Android-ի պաշտոնական կայք
Обзор Android 8.0 Oreo на AndroidLime.ru
(8057) Հոֆմանսթալ

(8057) Հոֆմանսթալ (անգլ.՝ Hofmannsthal), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,857599 ա. մ., առավելագույնը մոտենում է 2,7641 ա. մ. հեռավորության վրա և հեռանում 2,9511 ա. մ.։ Արեգակի շուրջ մեկ ամբողջական պտույտ է կատարում 1764,41 երկրային օրվա ընթացքում, իր ուղեծրով շարժվելով միջինում 0,204034 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8057) Հոֆմանսթալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էպո Բեզյու

Էպո-Բեզյու (ֆր.՝ Épaux-Bézu), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո-Տերի կանտոնի կազմի մեջ։ Համայնքի շրջանը՝ Շատո_Տերի։
Համայնքի INSEE կոդը 02279։


== Բնակչություն ==
2010 թվականի տվյալներով՝ համայնքի բնակչությունը կազմում է 588 մարդ։


== Տնտեսություն ==
2010 թվականին համայնքի 395 աշխատունակ (15-64 տարեկան) բնակիչներից 297-ը տնտեսապես ակտիվ էին, 98-ը՝ ոչ ակտիվ (ակտիվության ցուցանիշը կազմել է 75,2%, 1999 թվականին եղել է 77,8%)։ 297 տնտեսապես ակտիվ բնակիչներից աշխատում էին  265-ը (144 տղամարդ և 121 կին), գործազուրկ էին 32 մարդ (13 տղամարդ և 19 կին)։ 98 տնտեսապես ոչ ակտիվ բնակիչներից 31-ը եղել են աշակերտներ կամ ուսանողներ, 37-ը՝ թոշակառուներ, 30-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ — Էպո Բեզյու (ֆր.)
Լեսովշչինա (այլ կիրառումներ)

Լեսովշչինա, կարող է վերաբերել՝

Լեսովշչինա - գյուղ, Ուկրաինայի Ժիտոմիրի մարզի Ժիտոմիրի շրջանում
Լեսովշչինա - գյուղ, Ուկրաինայի Ժիտոմիրի մարզի Կորոստենի շրջանում